CELEX: 32021D1693
Language: bg
Date: 2021-09-21 00:00:00
Title: Решение (ОВППС) 2021/1693 на Съвета от 21 септември 2021 година за изменение на Решение (ОВППС) 2018/2010 в подкрепа на борбата с незаконнотo разпространение и трафика на малки оръжия и леки въоръжения (МОЛВ) и боеприпаси за тях и тяхното въздействие в Латинска Америка и Карибския басейн в рамките на Стратегията на ЕС срещу незаконните огнестрелни оръжия, малки оръжия и леки въоръжения и боеприпаси за тях „Гарантиране на сигурността на оръжията и защитата на гражданите“

22.9.2021   
               
               
                  BG
               
               
                  Официален вестник на Европейския съюз
               
               
                  L 334/12
               
            
         РЕШЕНИЕ (ОВППС) 2021/1693 НА СЪВЕТА
         от 21 септември 2021 година
         за изменение на Решение (ОВППС) 2018/2010 в подкрепа на борбата с незаконнотo разпространение и трафика на малки оръжия и леки въоръжения (МОЛВ) и боеприпаси за тях и тяхното въздействие в Латинска Америка и Карибския басейн в рамките на Стратегията на ЕС срещу незаконните огнестрелни оръжия, малки оръжия и леки въоръжения и боеприпаси за тях „Гарантиране на сигурността на оръжията и защитата на гражданите“
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 28, параграф 1 и член 31, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 17 декември 2018 г. Съветът прие Решение (ОВППС) 2018/2010 (1).
                  
               
                     (2)
                  
                  
                     В Решение (ОВППС) 2018/2010 се предвижда 36-месечен срок за изпълнение на дейностите, посочени в член 1 от същото решение, от датата на сключване на споразумението за финансиране, посочено в член 3, параграф 3 от същото решение.
                  
               
                     (3)
                  
                  
                     За да се вземе предвид забавянето на изпълнението на проектните дейности по Решение (ОВППС) 2018/2010 поради въздействието на пандемията от COVID-19, Организацията на американските държави (ОАД) поиска удължаване на срока за изпълнение на Решение (ОВППС) 2018/2010 с пет месеца — до 31 май 2022 г.
                  
               
                     (4)
                  
                  
                     Продължаването на дейностите, посочени в член 1 от Решение (ОВППС) 2018/2010, до 31 май 2022 г. може да бъде извършено без последици по отношение на финансовите ресурси.
                  
               
                     (5)
                  
                  
                     Поради това Решение (ОВППС) 2018/2010 следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Член 5, параграф 2 от Решение (ОВППС) 2018/2010 се заменя със следното:
            
               
                  „2.   Срокът на действие на настоящото решение изтича на 31 май 2022 г.“
               
            
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 21 септември 2021 година.
            
               
                  За Съвета
               
               
                  Председател
               
               G. DOVŽAN
            
         
         
            (1)  Решение (ОВППС) 2018/2010 на Съвета от 17 декември 2018 г. в подкрепа на борбата с незаконното разпространение и трафика на малки оръжия и леки въоръжения (МОЛВ) и боеприпаси за тях и тяхното въздействие в Латинска Америка и Карибския басейн в рамките на Стратегията на ЕС срещу незаконните огнестрелни оръжия, малки оръжия и леки въоръжения и боеприпаси за тях „Гарантиране на сигурността на оръжията и защитата на гражданите“ (ОВ L 322, 18.12.2018 г., стр. 27).